Document ID: 31988R3948

ΚΑΝΟΝΙΣΜΟΣ ( ΕΟΚ ) αριθ . 3948/88 ΤΟΥ ΣΥΜΒΟΥΛΙΟΥ της 11ης Δεκεμβρίου 1988 για τον καθορισμό, για το 1989, ορισμένων μέτρων διατήρησης και διαχείρισης των αλιευτικών πόρων που εφαρμόζονται στα σκάφη με σημαία ενός κράτους μέλους, εκτός της Ισπανίας και της Πορτογαλίας, στα ύδατα που υπάγονται στην κυριαρχία ή τη δικαιοδοσία της Ισπανίας
ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογα - λίας, και ιδίως το άρθρο 164,
την πρόταση της Επιτροπής,
Εκτιμώντας :
ότι, σύμφωνα με το άρθρο 164 της πράξης προσχώρησης, εμπίπτει στην αρμοδιότητα του Συμβουλίου να καθορίσει τις δυνατότητες αλιείας καθώς και τον αντίστοιχο αριθμό κοινοτικών σκαφών που επιτρέπεται να αλιεύουν στα ύδατα του Ατλαντικού Ωκεανού που υπάγονται στην κυριαρχία ή τη δικαιοδοσία της Ισπανίας και καλύπτονται από το Διεθνές Συμβούλιο για την Εκμετάλλευση της Θάλασσας ( CIEM );
ότι οι δυνατότητες αυτές καθορίζονται, για τα είδη που υπάγονται στο καθεστώς του συνόλου των επιτρεπομένων αλιευμάτων ( TAC ) και ποσοστώσεων, με βάση τις δυνατότητες αλιείας που έχουν παραχωρηθεί και, για τα είδη που δεν υπάγονται στο καθεστώς TAC και ποσοστώσεων, λαμβάνοντας υπόψη τη σχετική σταθερότητα των αποθεμάτων καθώς και την ανάγκη να εξασφαλισθεί η διατήρησή των;
ότι, οι ειδικευμένες αλιευτικές δραστηριότητες θα ασκούνται μέσα στα ίδια ποσοτικά όρια με εκείνα που καθορίζο - νται για τα ισπανικά σκάφη στα οποία επιτρέπεται να ασκήσουν τις αλιευτικές τους δραστηριότητες στα ύδατα των κρατών μελών εκτός της Πορτογαλίας;
ότι θα πρέπει να καθορισθούν οι ειδικοί όροι που διέπουν τις αλιευτικές δραστηριότητες των σκαφών αυτών;
ότι οι αλιευτικές δραστηριότητες που αναφέρονται στον παρόντα κανονισμό υπόκεινται στα μέτρα ελέγχου που προβλέπονται στον κανονισμό ( ΕΟΚ ) αριθ . 2241/87 του Συμβουλίου της 23ης Ιουλίου 1987 για τη θέσπιση ορισμένων μέτρων ελέγχου για τις αλιευτικές δραστηριότητες(1 ), καθώς και στις λεπτομέρειες εφαρμογής που αποφασίζονται σύμφωνα με το άρθρο 164 παράγραφος 4 της πράξης προσχώρησης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Αρθρο 1 Ο αριθμός των σκαφών με σημαία ενός των κρατών μελών εκτός της Ισπανίας και της Πορτογαλίας, που επιτρέπεται να αλιεύουν στα ύδατα που υπάγονται στην κυριαρχία ή τη δικαιοδοσία της Ισπανίας και αναφέρονται στο άρθρο 164 της πράξης προσχώρησης, καθώς και ο τρόπος πρόσβασης καθορίζονται στο παράρτημα .
Αρθρο 2 Ο παρών κανονισμός αρχίζει να ισχύει την 1η Ιανουαρίου 1989 .
Εφαρμόζεται μέχρι τις 31 Δεκεμβρίου 1989 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 11 Δεκεμβρίου 1988 .

Labels: 18
6